**«ԱՆԱՍՆԱՊԱՀՈՒԹՅԱՆ ԶԱՐԳԱՑՈՒՄ ՀԱՅԱՍՏԱՆԻ ՀԱՐԱՎՈՒՄ» ԾՐԱԳԻՐ**

**ՏԵԽՆԻԿԱԿԱՆ ԱՌԱՋԱԴՐԱՆՔ**

*[* **խորհրդատվական հարթակի համար տեքստերի մշակման եւ տեղադրման մասնագետ***]*

1. **Ընդհանուր տեղեկություններ**

Սույն տեխնիկական առաջադրանքի (այսուհետ՝ ՏԱ) շրջանակներում նախատեսվում է ներգրավել մասնագիտական տեքստեր մշակող կազմակերպություն/անհատ (այսուհետ՝ Խորհրդատու), որը «Անասնապահության զարգացում Հայաստանի հարավում» ծրագրի (այսուհետ՝ Ծրագիր) գործընկեր Հայաստանի ազգային ագրարային համալսարանի (այսուհետ` ՀԱԱՀ) հետ համատեղ իրականացվող ենթածրագրի շրջանակներում կիրականացնի ֆերմերներին հեռահար խորհրդատվության տրամադրման հարթակի (այսուհետ` հարթակ) տարբեր նյութերի ձեւավորում եւ տեղադրում: Հարթակի մասնագիտացված նյութերի տեղադրման ընթացքում պետք է հաշվի առնվեն COVID-19-ով պայմանավորված Ծրագրի թիրախային համայնքներում ֆերմերային տնտեսությունների համար խորհրդատվական ծառայությունների հասանելիության խնդիրները և այն որ հարթակը պետք է նպաստի այդ խնդիրների լուծմանը և խորհրդատվության ստացման հնարավորությունների ավելացմանը:

«Անասնապահության զարգացում Հայաստանի հարավում» ծրագրի հիմնական նպատակն է նպաստել Սյունիքի և Վայոց Ձորի մարզերում անասնապահության ոլորտում ներգրավված կին և տղամարդ ֆերմերների եկամուտների աճին և տնտեսական հնարավորությունների ընդլայնմանը: Ծրագիրն ընդգրկում է Վայոց Ձորի և Սյունիքի մարզերի անասնապահության ոլորտում ներգրավված 100 թիրախային գյուղական բնակավայր`մոտ 60,000 մարդ ընդհանուր բնակչությամբ: Ծրագիրն իրականացնում է «Ռազմավարական Զարգացման Գործակալություն» հասարակական կազմակերպությունը «Շվեյցարիայի Զարգացման և Համագործակցության Գործակալության» ֆինանսավորմամբ:

Սույն տեխնիկական առաջադրանքը սահմանում և բնութագրում է խորհրդատուի կողմից իրականացվող աշխատանքների շրջանակը և բովանդակությունը:

1. **Նպատակներ**

Սույն տեխնիկական առաջադրանքի նպատակն է ներգրավել խորհրդատվական ծառայություն, որը Ծրագրային թիմին և ՀԱԱՀ-ին կաջակցի հարթակի մասնագիտացված, բարձրորակ նյութերի մշակման եւ տեղադրման գործում՝ հարմարեցնելու համար խորհրդատվական ծառայությունների մատուցման ոլորտը COVID-19-ով և այլ մարտահրավերներով պայմանավորված նոր իրողությանը:

**Աշխատանքների նկարագրություն**

Խորհրդատուն համագործակցելով Ծրագրային թիմի և ՀԱԱՀ աշխատակիցների հետ սույն տեխնիկական առաջադրանքի շրջանակներում ակնկալվում է, որ

* + - * Մանրամասն կծանոթանա ենթածրագրի նպատակներին ու իրականացված նախապատրաստական աշխատանքներին:
      * Հետազոտություններ կանցկացնի մասնագիտական թեմաների վերաբերյալ՝ բնօրինակ բովանդակությունը զարգացնելու նպատակով:
      * Կվերանայի եւ կսրբագրի բովանդակության սխալներն ու անհամապատասխանությունները:
      * Կխմբագրի գոյություն ունեցող տեքստը ՝ ընթերցանությունը բարելավելու համար:
      * Անհրաժեշտության դեպքում կառաջարկի եւ կստեղծի նոր հոդվածի գաղափարներ և կաջակցի բովանդակային նախաձեռնություններին:
      * Անհրաժեշտության դեպքում կվերահսկի և կվերլուծի կատարողականի հիմնական ցուցանիշների (ԿԳՏ) կատարումը `բարելավման միջոցներ առաջարկելու համար:
* Խմբագրված հոդվածները կտեղադրի ստեղծվող խորհրդատվական հարթակում

նյութերի ձևաչափին եւ օգտագործողների պահանջներին համապատասխանեցված ձևով:

* Կպատրաստի հաշվետվության իրականացված աշխատանքների և ստացված արդյունքների վերաբերյալ՝ ներառելով նաև հարթակի համար տքստերի մշակման հետագա փուլերի նկարագրությունը (առաջարկվող թեմաները և տեղադրման հաճախականությունը)։

Խորհրդատուն մշակվող բոլոր հոդվածների թեմաներն ու կառուցվածքը և մշակման մեթոդաբանությունը նախապես համաձայնեցնում է Ծրագրի աշխատակիցների հետ:

Ծրագիրը Խորհրդատուին կտրամադրի ընդհանուր տեղեկատվություն Ծրագրի իրականացրած գործողությունների, իրականացվող ենթածրագրի և գործունեության վերաբերյալ, ինչպես նաև կաջակցի ՀԱԱՀ ներկայացուցիչների հետ պայմանավորվածությունների ձեռք բերմանը և հանդիպումների կազմակերպմանը։ ՀԱԱՀ աշխատակիցների կողմից կտրամադրվեն նախապես մշակված նյութերն ու հոդվածներն, որոնք հնարավոր կլինի կիրառել հարթակի համար մշակվող նյութերում: ՀԱԱՀ ներկայացուցիչների կողմի կտրամադրվի մասնագիտական օժանդկություն նոր հոդվածների և նյութերի պատրաստման ընթացքում:

**Ներկայացմանը ենթակա փաստաթղթեր և նյութեր.**

Ներկայացման ենթակա են.

* Աշխատանքների ավարտման փուլում պետք է տրամադրվեն հարթակի համար մշակված և տեղադրված բոլոր նյութերը արտաքին կրիչով;
* Իրականացված գործողությունների արդյունքների վերաբերյալ վերջնական հաշվետվություն (հայերեն և անգլերեն լեզուներով):

**Ժամանակացույց**

Խորհրդատվությունը նախատեսվում է տրամադրել 2021թ-ի հուլիսի 1-ից մինչև 2021թ-ի Օգոստոսի 25-ը ընկած ժամանակահատվածում: Մանրամասն ժամանակացույցը, ըստ փուլերի ներկայացված է աղյուսակում.

|  |  |  |
| --- | --- | --- |
| **Գործողություն/արդյունք** | **Տևողություն, մարդ/օր** | **Ժամանակացույց, վերջնաժամկետ** |
| -Ծրագրային փաստաթղթերի հետ ծանոթացում,  -Հետազոտությունների անցկացնում կապված մասնագիտական թեմաների վերաբերյալ | *3 մարդ/օր* | *5.07.2021* |
| -Առկա նյութերի վերանայում եւ սրբագրում բովանդակության սխալներնիու անհամապատասխանությունների շտկման նպատակով:  -Գոյություն ունեցող տեքստերի խմբագրում՝ ընթերցանությունը բարելավելու համար: | *15 մարդ/օր* | *23.07.2021* |
| **-**Նոր հոդվածի գաղափարների ստեղծում և աջակցում բովանդակային նախաձեռնություններին:  -Վերահսկել և վերլուծել կատարողականի հիմնական ցուցանիշների (ԿԳՏ) կատարումը`բարելավման միջոցներ առաջարկելու համար: | *15 մարդ/օր* | *13.08.2021* |
| - Խմբագրված հոդվածները կտեղադրի ստեղծվող խորհրդատվական հարթակում նյութերի ձևաչափին եւ օգտագործողների պահանջներին համապատասխանեցված ձևով: | *5 մարդ/օր* | *20.08.2021* |
| -Արդյունքների վերաբերյալ հաշվետվության պատրաստում (հաշվետվության կառուցվածքը համաձայնեցվում է Պատվիրատուի հետ): | *2 մարդ/օր* | *25.08.2021* |

**Խորհրդատուի փորձը և որակավորումը**

Սույն տեխնիկական առաջադրանքով նախատեսված խորհրդատվական ծառայությունների մատուցման հայտ կարող են ներկայացնել այն կազմակերպությունները, որոնք բավարարում են ստորև թվարկված պահանջներին.

-Բարձրագույն կրթություն (Մարկետինգի, Անասնապահության, Գյուղատնտեսության կամ հարակից ոլորտում)

-Կայքերի համար նյութերի մշակման և ստեղծման առնվազն 2 տարվա փորձ;

-Հրապարակված հոդվածների պորտֆոլիո

-Տարբեր աղբյուրների օգտագործմամբ հետազոտություն կատարելու փորձ

-Գործնական փորձ բովանդակության կառավարման համակարգերի հետ (content managements systems)

-Գործնական փորձ որոշ գրաֆիկ դիզայնի հմտությունների հետ (ինչպես`պատկերի խմբագրման ծրագրակազմ, Adobe Photoshop, Wordpress)

-Վերջնաժամկետերը պահպանելու ունակություն

-Տվյալ տեխնիկական առաջադրանքի իրականացման համար անհրաժեշտ տեխնիկական գիտելիքների և լեզուների (հայերեն, անգլերեն ) իմացություն: